stanford-oval/wikipedia huggingface dataset:
Paljakka (Jaala)

Paljakka on kylä Kouvolan Jaalassa, Kymenlaakson pohjoisimmassa osassa. Se sijaitsee Vuohijärven luoteisrannalla, lähellä Etelä-Savon ja Mäntyharjun rajaa. Paljakka on harvaan asuttua metsäaluetta, jossa on kuitenkin paljon vapaa-ajan asuntoja. Paljakasta on matkaa Jaalan kirkonkylälle 28 kilometriä, Mäntyharjun kuntakeskukseen 26 kilometriä ja Kouvolaan lähes 60 kilometriä.
Lähimmät palvelut sijaitsevat Mäntyharjussa ja Jaalan kirkonkylällä. Jaalasta löytyy lähin ala-aste, mutta lähin yläaste sekä lukio ovat puolestaan Mäntyharjussa. Yhdystie 4164 eli Mäntyharjuntie kulkee kylän läpi, ja Heinolaan kulkeva yhdystie 4143 lähtee Mäntyharjuntieltä kylän pohjoispuolelta.
Kymenlaakson maakunnan, nykyisen Kouvolan kaupungin sekä entisen Jaalan kunnan pohjoisin piste sijaitsee Paljakan kylän alueella, Rautjärven Terrisaaressa.
Paljakka (vaara Hyrynsalmella)

Paljakka on 384 metriä korkea vaara Kainuussa. Se sijaitsee Hyrynsalmen ja Puolangan kuntien rajalla, korkein kohta on Hyrynsalmen puolella. Alueen metsä on pääasiassa vanhaa kuusimetsää. Kuusiin kertyy talvella runsaasti tykkylunta. Paljakantie kulkee Hyrynsalmella vaaran jyrkän pohjoisrinteen, Jyrkäntörmän, kautta. Mäen jyrkkyys on 17 % Paljakalla sijaitsee myös luonnonpuisto, yleisradiomasto ja Mustarinda-talo.
Paljakan laskettelukeskus ei nimestään huolimatta sijaitse Paljakan vaaralla, vaan Paljakan lähellä sijaitsevan Teeriharjun rinteellä.
Paljakka (Rautavaara)

Paljakka on 264 m korkea vaara ja näköalapaikka Rautavaaralla, Pohjois-Savossa. Se sijaitsee Keyritynjärven (Ala-Keyritty) länsipuolella. Vaara kuuluu korkeaan 14 km pitkään ja 1,5 km leveään vaarajaksoon Paljakka - Keyritynmäki, joka muodostaa Keyrityn kvartsiittijakson. Korkein jakson vaaroista on Keyritynmäki, 274,85 m mpy. Paljakan lakialue, kuten myös viereinen Kiparinvuori (Kiparinmäki), on laajalti paljas ja kallioinen, ja siellä kasvaa käkkyrämänniköitä.
Vaaralta avautuu jylhiä näköaloja. Maisemaa elävöittää itäpuolella levittäytyvä Keyrittyjärvi, ja vaaralta näkee useampaan ilmansuuntaan. Vaaralla on myös Paljakka-niminen vaara-asutustila. Paljakan lakialueelta laskeutuu itäpuolelle suosittu Kiparin luonnonkelkkarata, joka on ainoa koko Suomessa.
Paljakan alue kuuluu suojeltaviin arvokkaisiin kallioalueisiin.
Pentti Lehtonen

Pentti Robert Lehtonen (2. lokakuuta 1922 Pyhäjärvi Vpl – 22. marraskuuta 2007)  oli suomalainen upseeri, joka toimi Reserviupseerikoulun johtajana.
Lehtosen vanhemmat olivat  Väinö Lehtonen ja Inkeri Pitkänen. Hänen puolisonsa vuodesta 1945 oli Anneli Maattola. Myös heidän pojastaan Seposta (s. 1948) tuli upseeri.
Lehtonen tuli ylioppilaaksi Helsingin uudesta yhteiskoulusta 1941. Talvisodassa hän toimi Helsingin suojeluskuntapiirin esikunnassa, jatkosodassa taas muun muassa nuorempana upseerina Jalkaväkirykmentti 50:ssä ja Kenttätykistörykmentti 18:sta sekä nuorempana upseerina ja komppanian päällikkönä Jalkaväkirykmentti 56:ssa ja Jalkaväkirykmentti 1:ssä. Hän osallistui myös Lapin sotaan. Kadettikoulusta Lehtonen valmistui 1943 ja Sotakorkeakoulusta 1956. Maanpuolustuskurssin hän kävi 1966.
Lehtonen toimi jatkosodan jälkeen Armeijakunnan esikunnassa toimistoupseerina vuodesta 1945, nuorempana upseerina ja esikuntapäällikkönä Hämeen ratsurykmentissä vuodesta 1947, panssarintorjuntalinjan johtajana Panssarikoulussa vuodesta 1949 ja Panssarintorjuntapataljoonan komppanianpäällikkönä 1952–1954. Panssarirykmentin koulutus- ja järjestelyupseeri hän oli vuodesta 1957 ja Pääesikunnan toimistoesiupseeri vuodesta 1959 sekä myöhemmin toimistopäällikkö vuodesta 1968. Panssarikoulun johtajaksi Lehtonen tuli vuonna 1965 ja  Rerviupseerikoulun johtajaksi 1971 Pentti Syrjän jälkeen. Hän erosi vakinaisesta palveluksesta 1977, toimittuaan viimeiset kaksi vuotta Pohjois-Suomen sotilasläänin esikunnan päällikkönä. 1980-luvun alkupuolella Lehtonen toimi Hollolan kunnanvaltuuston ja -hallituksen jäsenenä.
Lehtonen ylennettiin vänrikiksi 1942, luutnantiksi 1943, kapteeniksi 1949, majuriksi 1959, everstiluutnantiksi 1965 ja everstiksi 1972.
Pentti Laurila

Pentti Olavi Laurila  (27. elokuuta 1927 Humppila – 1. marraskuuta 1990 Alavus) oli suomalainen pankinjohtaja ja sanomalehtien kustantaja, joka toimi myös opettajana ja yrittäjänä ja sai teollisuusneuvoksen arvonimen.
Laurilan vanhemmat olivat maanviljelijä Johannes Laurila ja emäntä Selma Nuutila ja puoliso vuodesta 1954 Leena Maija Salokangas. Laurila opiskeli Turun kristillisessä kansanopistossa, Salon maanviljelyskoulussa ja Mustialan maamiesopistossa, josta hän valmistui agrologiksi. Maatilatalouden ja kirjanpidon opettajana Keuruulla 1951–1954 toimiessaan hän oli myös kunnan raittius- ja nuorisotyönohjaaja. Samalla Laurila täydensi omia opintojaan muun muassa kaupallisilla ja kasvatusopillisilla aineilla.
Pankkialalle Laurila päätyi tultuaan 1954 valituksi Siikaisten Osuuskassan toimitusjohtajaksi. Hän oli samalla Siikaisissa Huhtalan Sähköosuuskunnan toimitusjohtaja 1955–1957 ja vielä Kansaneläkelaitoksen piiriasiamies 1954–1957. Vuonna 1957 hänestä tuli Alavuden Osuuskassan toimitusjohtaja. Lisäksi hän toimi julkisena kaupanvahvistajana ja harjoitti monenlaista yritystoimintaa, erityisesti kustannus- ja kirjapainoalalla.  Enimmillään Laurila omisti kuusi paikallislehteä. Lehtiyhtiö Viiskuntaa Laurila johti 1967–1980, toimien alusta pitäen yhtiön johtokunnan puheenjohtajana ja yhtiön ainoana omistajana vuodesta 1974. Laurila omisti silti myös muun muassa konepajateollisuuden sekä kiinteistö- ja rakennusalan yrityksiä. Kiinteistövälittäjän pätevyyden hän hankki vuonna 1969.
Eläkkeelle Laurila jäi Alavuden Seudun Osuuspankin toimitusjohtajan tehtävästä vuonna 1984, mutta toimi senkin jälkeen lehtialalla. Suomen Paikallislehtien Liiton hallituksen puheenjohtaja hän oli vuodesta 1984 vuoteen 1987, jolloin hän luopui viimeisistä lehtiomistuksistaan. Teollisuusneuvoksen arvonimen Laurila sai vuonna 1976.
Pau (täsmennyssivu)

Pau tai PAU voi tarkoittaa seuraavia:
Pau, kaupunki Ranskassa, Pyrénées-Atlantiques -departementin pääkaupunki
Pau, kaupunki Sardiniassa, Italiassa
Pau, Pasilan autojuna-asema
Pau, espanjalainen miehen etunimi
PAU, Posti- ja logistiikka-alan unioni
PAU, Pyhäselän Avantouimarit
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pau”, voi hakea sivunnimihaulla, laajalla sivunnimihaulla tai tekstihaulla.
Patrick Makau

| Mitalit | Mitalit | Mitalit |  |
| --- | --- | --- | --- |
|  Makau Berliinissä 2011 |  Makau Berliinissä 2011 |  Makau Berliinissä 2011 |  |
Maa:  Kenia
Miesten yleisurheilu
| Maantiejuoksun MM-kilpailut  | Maantiejuoksun MM-kilpailut  | Maantiejuoksun MM-kilpailut  |  |
|  Kultaa | Udine 2007 | Joukkuekilpailu |  |
|  Hopeaa | Udine 2007 | Puolimaraton |  |
| Puolimaratonin MM-kilpailut  | Puolimaratonin MM-kilpailut  | Puolimaratonin MM-kilpailut  |  |
|  Kultaa | Rio De Janeiro  2008 | Joukkuekilpailu |  |
|  Hopeaa | Rio De Janeiro  2008 | Henkilökohtainen kilpailu |  |
Patrick Makau Musyoki (s. 2. maaliskuuta 1985) on kenialainen kestävyysjuoksija.
Makau sijoittui vuonna 2007 toiseksi maantiejuoksun MM-kilpailuissa puolimaratonilla ja voitti kultaa joukkuekilpailussa. Seuraavana vuonna hän sijoittui puolimaratonin MM-kilpailuissa myös toiseksi ja voitti kultaa joukkuekilpailussa. Molemmilla kerroilla henkilökohtaisen kilpailun voitti Zersenay Tadese.
Ensimmäisen maratoninsa Makau juoksi Rotterdamissa 2009, jolloin sijoittui neljänneksi ajalla 2.06.14. Vuonna 2010 hän voitti Rotterdamin maratonin ajalla 2.04.48 ja Berliinin maratonin ajalla 2.05.08. Vuonna 2011 hän sijoittui Lontoon maratonilla kolmanneksi ajalla 2.05.45. Syyskuussa 2011 hän voitti Berliinin maratonin maailmanennätysajalla 2.03.38. Hänen 30 kilometrin väliaikansa 1.27.38 alitti myös entisen maailmanennätyksen. Molempien matkojen aikaisemmat maailmanennätykset olivat Haile Gebrselassien nimissä. Wilson Kipsang rikkoi syyskuussa 2013 Berliinin maratonilla Makaun maailmanennätyksen juostuaan ajan 2.03.23.
Nairobissa joulukuussa 2011 pidetyssä palkintotilaisuudessa Makau nimettiin vuoden urheilupersoonallisuudeksi Keniassa.
Henkilökohtaiset ennätykset

3 000 metriä: 7.54,50 (2007)
10 kilometriä: 27.27 (2007)
15 kilometriä: 41.30 (2009)
20 kilometriä: 56.13 (2007)
puolimaraton: 58.52 (2009)
25 kilometriä: 1.13.18 (2011)
30 kilometriä: 1.27.38 (2011)
maraton: 2.03.38 (2011)
Onko rouvani uskoton?

| Onko rouvani uskoton?> Unfaithfully Yours |
| --- | --- |

Ohjaaja:  Preston Sturges
Käsikirjoittaja:  Preston Sturges
Tuottaja:  Preston Sturges
Säveltäjä:  Alfred Newman
Kuvaaja:  Victor Milner
Leikkaaja:  Robert Fritch
Tuotantosuunnittelija:  Lyle R. Wheeler
Lavastaja:   Thomas K. Little  Paul S. Fox 
Erikoistehosteet:  Fred Sersen
Pääosat:   Rex Harrison  Linda Darnell  Rudy Vallée  Barbara Lawrence 
Valmistustiedot
Valmistusmaa:  Yhdysvallat
Tuotantoyhtiö:  20th Century Fox
Levittäjä:  20th Century Studios Netflix
Ensi-ilta:  1948
Kesto:  105 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Onko rouvani uskoton? (Unfaithfully Yours) on Preston Sturgesin myöhäistuotantoon kuuluva yhdysvaltalainen musta komediaelokuva vuodelta 1948. Sturges tuotti, käsikirjoitti ja ohjasi elokuvan, mutta tuotantoyhtiönä ei enää ollut Paramount Pictures vaan 20th Century Fox. Elokuvan pääosia näyttelevät Rex Harrison, Linda Darnell, Rudy Vallée ja Barbara Lawrence. Tarina kertoo menestyvästä kapellimestarista, jonka mielikuvitus alkaa laukata hänen epäillessään vaimoaan uskottomuudesta. Avioliittoinstituutiota irvaileva elokuva oli ensimmäinen Sturgesin komedioista, joka ei menestynyt kaupallisesti.
Vastaanotto

Helsingin Sanomien Mikael Fränti kirjoitti elokuvan tv-esityksen alla huhtikuussa 1983 elokuvasta henkivän 1940-luvun lopun komediauskon, johon sekoittuu pisara yhteiskuntakritiikkiä ja annos reipasta pilailumieltä. Hän totesi ohjaajan luottavan hyvin kirjoitettuihin henkilökuviin, rönsyilevään dialogiin ja huimaan slapstick-toimintahuumoriin, esimerkkinä Rex Harrisonin touhuilu elokuvan loppupuolella lankapuhelimen ja alkeellisen nauhurin kanssa.
Uusintaversio

Howard Zieff ohjasi tarinasta vuonna 1984 ensi-iltansa saaneen uusintaversion Mies joka tiesi liian vähän, jossa kapellimestarin roolia esittää Dudley Moore.
Aiheesta muualla

Onko rouvani uskoton? Internet Movie Databasessa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Unfaithfully Yours (1948 film)
Käännös suomeksi
Pentti Lehtimäki

Pentti Johannes Lehtimäki (s. 26. kesäkuuta 1936 Hämeenkyrö) on suomalainen reservin kenraaliluutnantti, joka toimi Puolustusvoimien henkilöstöpäällikkönä.
Lehtimäen vanhemmat olivat Eino Lehtimäki ja Anni Jokinen ja hänen puolisonsa on Tuulikki Marja-Liisa Satuli.
Lehtimäki tuli ylioppilaaksi 1957 ja suoritti Kadettikoulun 1961 ja Sotakorkeakoulun 1973. Opintomatkan Yhdysvaltoihin hän teki 1965–1966 ja valmistui valtiotieteen maisteriksi 1970. Lehtimäki toimi Uudenmaan jääkäripataljoonassa joukkueenjohtajana 1959 ja opetusupseerina 1961–1962, Kadettikoulussa hän työskenteli kouluttajana 1962–1967 ja toimistoupseerina 1967–1970. Pääesikunnassa Lehtimäki palveli koulutusosastolla 1970–1971, tiedotusosaston toimistoesiupseerina 1973–1974, toimistopäällikkönä 1975, tiedusteluosaston toimistoesiupseerina 1975–1976, järjestelyosaston päällikkönä 1989–1992 ja komento-osastolla 1992. Lehtimäki oli Sotakorkeakoulun opettaja 1977–1980, apulaissotilasasiamies Washingtonissa ja Ottawassa 1980–1981, Suomen sotilaallinen edustaja YK:ssa New Yorkissa 1981–1984, Karjalan Prikaatin esikuntapäällikkö 1984–1986 ja Seinäjoen sotilaspiirin päällikkö 1986–1989. Puolustusvoimien henkilöstöpäälliköksi Lehtimäki nimitettiin 1993.
Lehtimäki ylennettiin vänrikiksi 1959, luutnantiksi 1962, yliluutnantiksi 1965, kapteeniksi 1968, majuriksi 1973, everstiluutnantiksi 1979, everstiksi 1986 ja kenraalimajuriksi 1993. Ylennyksen kenraaliluutnantiksi hän sai reservissä, vuonna 2000.
Pekka Paasikivi

Pekka Johannes Paasikivi (s. 18. heinäkuuta 1944 Rauma) on vuorineuvos ja Oraksen perustajan Erkki Paasikiven vanhin poika. Hän toimi Oras Investin hallituksen puheenjohtajana huhtikuuhun 2018.
Pekka Palin

Pekka Palin  on suomalainen liike-elämän vaikuttaja.  Hän valmistui Helsingin kauppakorkeakoulusta vuonna 1986. Hän  tuli tunnetuksi erityisesti 1990-luvun loppupuolen ja 2000-luvun alun tietotekniikan alan yrityksistä, jotka käynnistettiin kansainvälisellä riskirahoituksella. Hän oli vuonna 1997 mukana Pentti Kourin Tango, myöhemmin Ztango-nimisessä yrityksessä.  Hän ideoi ja perusti yhdessä Mato Valtosen  ja Antti Piipon kanssa Wapit-yhtiön.  Sen hän jätti vuonna 2000 ja perusti OpenMobile corporation -nimisen kansainvälisen yrityksen ja sen alaisuuteen OpenMobile Finland Oy:n  yhdessä muun muassa Nokian Aasian entisen toimitusjohtajan Thomas Zilliacuksen kanssa ja kansainvälisten riskirahoitusyhtiöiden tuella.  Hän toimi yrityksen toimitusjohtajana koko sen toiminnan ajan.  Sittemmin hän toimi jonkin aikaa singaporelaisessa  YuuZoo-yrityksessä  ja vuodesta 2008 lähtien hän on toiminut CSC - Tieteen tietotekniikan keskus Oy:n kehityspäällikkönä.
Paul Stewart

Paul Stewart on muun muassa seuraavien henkilöiden nimi:
Paul Stewart (kirjailija), Tarinoita Maan reunalta -sarjan kirjoittaja
Paul Stewart (kilpa-autoilija), skotlantilainen kilpa-autoilija ja tallipäällikkö, Jackien poika
Paul Stewart (näyttelijä), yhdysvaltalainen näyttelijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Paul Stewart”, voi hakea sivunnimihaulla, laajalla sivunnimihaulla tai tekstihaulla.
Pekka Palamaa

Pekka Mauno Palamaa (26. heinäkuuta 1928 Helsinki – 17. helmikuuta 2018 Helsinki) oli suomalainen yleisurheilija ja shakin järjestöaktiivi.
Palamaa edusti nuoruudessaan Helsingin Kisa-Veikkoja ja saavutti useita SM-mitaleja 4 × 400 metrin ja 4 × 800 metrin viestijuoksuissa.
Shakin pariin Palamaa siirtyi 1960-luvun lopulla. Hänet valittiin Helsingin Shakkiklubin sihteeriksi vuonna 1974 ja seuran puheenjohtajana hän toimi vuosina 2004–2014. Hän toimi Suomen Shakkiliiton sihteerinä vuosina 1976–1990 sekä Suomen Keskusshakkiliiton hallituksen sihteerinä 1977–1983 ja puheenjohtajana 1988–1989. Hän kokosi muun muassa vuonna 2002 julkaistun Suomen Keskusshakkiliiton historiikin ja vuonna 2006 julkaistun Helsingin Shakkiklubin historiikin Shakkia kolmella vuosisadalla.
Palamaa toimi Tapiolan Hongan toimitusjohtajana vuosina 1980–1986.
Norjan lippu

Norjan lippu vuosina 1821–1844 ja vuodesta 1899–.
Norjan lippu (norj. Norges flagg) on Norjan valtion virallinen lippu. Lippu on väriltään punainen, jossa on lipun reunoihin asti ulottuvana valkoisen reunuksen ympäröimä sininen risti. Sinivalkoinen risti on siirretty tankoa kohden, joten liehuvassa lipussa vapaa osa on pidempi kuin tankoon kiinnitetyt kolme muuta osaa. Tämä on erikoisuus, joka seuraa Tanskan lipun esimerkkiä ja on käytössä muissakin Skandinavian maissa, Suomessa ja monilla suomalaisilla vähemmistöillä, kuten ruotsinsuomalaisilla sekä suomalaisten sukukansoilla, kuten lyydiläisillä ja vepsäläisillä. Tanskan ja Ruotsin liput olivat ensin baneereja eli neliölippuja, mutta sittemmin Tanskan ja Ruotsin kuninkaat johtivat omaan käyttöönsä maansa lipusta version, jossa neliöstä liehureunalla erkani kolme kielekettä. Nämä liput varattiin vain kuninkaan tunnuksiksi, ja tavallinen kansa sai käyttöön suorakaiteisen lipun. Tanskan ja Ruotsin lipuista sitten muihin pohjoismaisiin ristilippuihin levisi se, että vaakasuorat sakarat ovat eri pituiset.
Norjan kansallis- ja merenkulkulippu (1844–1898), jossa on Ruotsin ja Norjan unionia symboloiva lisäke.
Historia

Aina 1500-luvulta lähtien vuoteen 1814 asti Norja oli osa Tanskaa, joten siellä käytettiin Tanskan lippua. Vuonna 1814 Norja oli hyvin lyhyen ajan itsenäinen, jona aikana käytettiin Tanskan lippua johon oli lisätty Norjan vaakunakuvio tangon puoleiseen yläkulmaan. Tämä lippu säilyi käytössä vuoteen 1821 saakka, vaikka Norja oli ollut personaaliunionissa Ruotsin kanssa vuodesta 1814 lähtien. Kuitenkin vuonna 1815 myös toinen molempien valtioiden yhdistelmälippu otettiin käyttöön. Kyseessä oli Ruotsin lippu, sillä lisäyksellä, että lipun tangon puoleisessa yläkulmassa oli punaisella pohjalla oleva valkoinen risti.
Samoihin aikoihin Fredrik Meltzer, Norjan suurkäräjien (Storting) jäsen, esitti erikoisesti norjalaisen lipun käyttöönottoa ja se virallistettiinkin vuonna 1821. Vuonna 1844 luotiin yhteinen tunnuskuvio, joka sijoitettiin lippujen tangonpuoleiseen yläkulmaan. Kuvion tarkoituksena oli symboloida kahden maan tasavartaista asemaa unionissa.
Kasvava tyytymättömyys unioniin Ruotsin kanssa johti vähitellen siihen, että suurkäräjät peruivat vuonna 1899 myös yhteisen tunnuksen käytön kauppalipussa ja merenkulkijoiden lipussa. Vuoden 1905 täydellisen itsenäisyyden jälkeen Norjassa myös sotalippu tuli käyttöön. Näin Fredrik Meltzer suunnittelema ja propagoima lippu tuli lopullisesti maan viralliseksi lipuksi.
Symboliikka

Fredrik Meltzer oli valinnut lippuehdotukseensa kristillisen ristin, näin hän halusi seurata muiden pohjoismaiden perinteen mukaista esimerkkiä. Kuitenkin väreistä voidaan kertoa, että punainen, sininen ja valkoinen valittiin edustamaan demokratiaa. Nämä värit ovat esillä myös monien muiden maiden lipuissa (esimerkiksi Yhdysvaltojen, Ranskan, Yhdistyneen kuningaskunnan sekä Alankomaiden lipuissa).
Toisaalta Norjan lippu pohjautuu paljolti Tanskan lippuun, joka oli myös Norjan lippu vuoteen 1814 asti. Joidenkin näkemysten mukaan sininen risti voisi olla Ruotsin lipun vaikutusta.
Norjan liputuspäivät

1. tammikuuta - Uudenvuodenpäivä
21. tammikuuta - Prinsessa Ingrid Alexandran syntymäpäivä
6. helmikuuta – Saamelaisten kansallispäivä
21. helmikuuta – Kuningas Harald V:n syntymäpäivä
Pääsiäinen
1. toukokuuta – Työn päivä
8. toukokuuta – Vapautumisen päivä 1945
17. toukokuuta – Norjan perustuslain päivä 1814, joka on myös Norjan kansallispäivä
Helluntai
7. kesäkuuta – Itsenäisyyspäivä 1905
4. heinäkuuta – Kuningatar Sonjan syntymäpäivä
20. heinäkuuta – Norjan kruununprinssin Haakon Magnuksen syntymäpäivä
29. heinäkuuta – Norjan kuningas Olav Haraldsson Pyhän muistopäivä, hän kuoli Stiklestadin taistelussa 29. heinäkuuta 1030.
19. elokuuta – Kruununprinsessa Mette-Maritin syntymäpäivä
Syyskuun toinen maanantai joka neljäs vuosi (yleinen vaalipäivä)
25. joulukuuta – Joulu
Lipun suhteet ja värit

Norjan lipun viralliset suhteet ovat:
Leveys ja vasemmalta (tangon puolelta) oikealle: 6 – 1 – 2 – 1 – 12
Korkeus ylhäältä alas: 6 – 1 – 2 – 1 – 6 .
Värit ovat määritellyt Pantone-kartan mukaisesti:
Punainen PMS 200 / #BA0C2F
Sininen PMS 281 / #00205B.
Norjan kansallislippu vuosina 1814–1821.
Norjan kielekkeinen valtiolippu
Paul Stagg Coakley

Paul Stagg Coakley (s. 3. kesäkuuta 1955 Norfolk, Virginia) on roomalaiskatolinen arkkipiispa. Hänet vihittiin diakoniksi vuonna 1982, papiksi 1983 ja piispaksi 2004. Hän sai nimityksen Oklahoma Cityn arkkipiispaksi joulukuussa 2010; aiemmin hän oli toiminut vuodesta 2004 Salinan hiippakunnan piispana Kansasissa.
Coakley katsoo, että sallivaa aborttilainsäädäntöä edistävät katolilaiset poliitikot voidaan ekskommunikoida, joskin tämän on oltava vasta viimeinen askel.
Coakley on opiskellut Kansasin yliopistossa, Kentuckyn St. Pius X Seminaryssa, Mount St. Mary's Seminaryssa ja Paavillisessa gregoriaanisessa yliopistossa. Hän on neljännen asteen Kolumbuksen ritari ja Pyhän Haudan ritarikunnan jäsen.
Paharpur

| Paharpurin buddhalainen temppeli> Paharpur vihar (Somapura Mahavihara) |
| --- | --- |
 Keskuspyhäkkö ja sen edessä olevat votiivistupat.
Sijainti:  Paharpur, Naogaon, Bangladesh
Koordinaatit:  25.03102°N, 88.97706°E
Rakennustyyppi:  raunio
Valmistumisvuosi:  700-luku – 800-luku jaa.
Rakennuttaja:  hallitsija Dharmapala
Käyttäjä:  buddhalaiset
Runkorakenne:  tiili
Korkeus:  22 metriä (ehjänä 30 m)
Kerrosluku:  3 tasannetta
Kerrosala:  kolmas tasanne 400 m²
Tilavuus:  34 155 m³
 Koko alue 9 hehtaaria 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Paharpur on rauniokaupunki Bangladeshissa. Mahayana-buddhalaiset asuttivat kaupunkia 700-luvulta 1200-luvulle. Paharpur on erityisen arvokas muistomerkki buddhalaisesta arkkitehtuurista, jonka esimerkkiä seurattiin ympäri Etelä-Aasiaa. Se on ollut Etelä-Aasian suurin yksittäinen buddhalaisluostari ja huomattava buddhalaisen tiiliarkkitehtuurin saavutus. On ajateltu sen olleen mallina 400 vuotta myöhemmin Kaakkois-Aasiaan tehdylle Angkor Watille.
Kaupungin arkeologisesti merkittävin rakennus on suuri luostari, Sompur Bihara. Palan kuningaskunnan hallitsija Dharmapala rakensi luostarin 700-luvulla aasialaiseksi oppimis- ja pyhiinvaelluskeskukseksi. Luostarikompleksin pinta-ala on 85 000 m² ja se koostuu 177 luostarikammiosta, useista stupista ja temppeleistä sekä lukuisista sivurakennuksista. Luostarin koristellut terrakottalaatat esittävät jumalia, kasveja, eläimiä, miehiä ja naisia. Vuonna 1985 luostari valittiin Unescon maailmanperintöluetteloon.
Luostarista erillään on Paharpurin keskuspyhäkkö, joka on keskiaikaisen insinööritaidon ihme, sillä se on rakennettu kokonaan tiilistä ilman savilaastia. Tiileen oli turvauduttava, sillä alueella ei juurikaan ole kiviä. Pyhäkkö oli keskeltä avoin neliö, jossa oli kolme tasoa. Ensimmäinen tasanne on 3 metriä korkea ja 4 825 m²:n laajuinen. Toinen tasanne on vastaavasti 4 m korkea ja  2 620 m²:n laajuinen. Tornin korkein osa, kolmas tasanne on nykyisin 15-metrinen, mutta sen arvellaan olleen 22-metrinen. Sen pinta-ala on 400 m².
Terrakottalaattoja luostarissa
Aiheesta muualla

Kuvia tai muita tiedostoja aiheesta Paharpur Wikimedia Commonsissa
Paharpurin luostari UNESCOn sivuilla (englanniksi)
WHTour (englanniksi)
Overwatch Leaguen kausi 2018

Overwatch Leaguen kausi 2018 oli elektronisen urheilun ammattilaissarja Overwatch Leaguen (OWL) avajaiskausi. Kauden runkosarja jaettiin neljään eri vaiheeseen, joiden jokaisen päätyttyä pelattiin lyhyt pudotuspeliturnaus. Runkosarjan päätyttyä vaiheiden kokonaistilastot määräsivät joukkueiden pääsyn kauden jälkeiseen pudotuspeliturnaukseen. Kauden 2018 mestaruuden vei brittiläinen London Spitfire, joka voitti Philadelphia Fusionin loppuottelusarjassa kartoin 3–1, 3–0.
Runkosarja

| Sij>  | Div>  | Joukkue | O | V | H | VK | HK | TK | KE | Karsinta |
| --- | --- | --- | --- | --- | --- | --- | --- | --- | --- | --- |
| 1 | ATL | y – New York Excelsior | 40 | 34 | 6 | 126 | 43 | 4 | +83 | Välierät |
| 2 | TYY | y – Los Angeles Valiant | 40 | 27 | 13 | 100 | 64 | 7 | +36 | Välierät |
| 3 | ATL | x – Boston Uprising | 40 | 26 | 14 | 99 | 71 | 3 | +28 | Puolivälierät |
| 4 | TYY | x – Los Angeles Gladiators | 40 | 25 | 15 | 96 | 72 | 3 | +24 | Puolivälierät |
| 5 | ATL | x – London Spitfire | 40 | 24 | 16 | 102 | 69 | 3 | +33 | Puolivälierät |
| 6 | ATL | x – Philadelphia Fusion | 40 | 24 | 16 | 93 | 80 | 2 | +13 | Puolivälierät |

| 7 | ATL | Houston Outlaws | 40 | 22 | 18 | 94 | 77 | 2 | +17 |  |
| 8 | TYY | Seoul Dynasty | 40 | 22 | 18 | 91 | 78 | 3 | +13 |  |
| 9 | TYY | San Francisco Shock | 40 | 17 | 23 | 77 | 84 | 5 | −7 |  |
| 10 | TYY | Dallas Fuel | 40 | 12 | 28 | 58 | 100 | 7 | −42 |  |
| 11 | ATL | Florida Mayhem | 40 | 7 | 33 | 42 | 120 | 5 | −78 |  |
| 12 | TYY | Shanghai Dragons | 40 | 0 | 40 | 21 | 141 | 2 | −120 |  |
↑  Divisioonien johtajat ovat sarjan ensimmäinen ja toinen.
Tähdistöottelu

Overwatch Leaguen 2018 tähdistöottelu pelattiin 26. elokuuta 2018 Blizzard Arenalla, Burbankissa, Kaliforniassa. Ottelussa kohtasivat Atlantin ja Tyynenmeren divisioonien pelaajat, jotka valittiin kannattajien äänestyksellä.
| Joukkue | Kartta> 1 | Kartta> 2 | Kartta> 3 | Kartta> 4 | Kartta> 5 | Karttavoitot |
| --- | --- | --- | --- | --- | --- | --- |
| Atlantin divisioona | 2 | 3 | 4 | 2 | 3 | 4 |
| Tyynenmeren divisioona | 3 | 2 | 3 | 1 | 2 | 1 |